# Lietuvoje 2022 m. sausio–gegužės mėn. didėjo galvijų skerdimas bei supirkimo kaina

Lietuvos įmonėse per penkis šių metų mėnesius iš viso buvo paskersta 60,256 tūkst. galvijų – 1,83 proc. daugiau nei 2021 m. tuo pačiu laikotarpiu. Analizuojamu laikotarpiu 53,976 tūkst. galvijų buvo suklasifikuoti pagal SEUROP skerdenų klasifikavimo skalę – 3,83 proc. daugiau nei 2021 m. tuo pačiu laikotarpiu. Analizuojamu laikotarpiu E raumeningumo klasės skerdenos sudarė 0,09 proc. (palyginimui, 2021 m. 0,08 proc.), U – 5,14 proc. (4,35 proc.), R – 14,49 proc. (15,08 proc.), O – 47,95 proc. (47,90 proc.) ir P – 32,33 proc. (32,59 proc.). Vidutinis 2022 m. sausio–gegužės mėn. paskersto ir suklasifikuoto galvijo skerdenos svoris sudarė 305,34 kg ir buvo 0,45 proc. didesnis nei 2021 m. tuo pačiu laikotarpiu (303,96 kg).

Lietuvoje vidutinė supirktų ir suklasifikuotų pa-gal SEUROP skerdenų klasifikavimo skalę galvijų kaina nuo šių metų pradžios vis didėja: vasario mėn., palyginti su sausio mėn., ji buvo 7,10 proc. didesnė, kovo mėn. atitinkamai 8,22 proc., balandžio mėn. – 7,32 proc., gegužės mėn., palyginti su balandžio mėn., – 3,75 proc. ir sudarė 409,82 EUR/100 kg skerdenų. Šių metų (sausio 1–gegužės 31 d.) bendra vidutinė supirktų ir suklasifikuotų pagal SEUROP skerdenų klasifikavimo skalę galvijų kaina sudarė 369,64 EUR/100 kg skerdenų svorio ir, palyginti su 2021 m. tuo pačiu laikotarpiu, buvo 46,99 proc. aukštesnė.

2022 m. sausio–gegužės mėn. vidutinė supirktų galvijų gyvojo svorio kaina\* sudarė 177,15 EUR/100 kg ir buvo 46,84 proc. didesnė kaina nei 2021 m. tuo pačiu laikotarpiu.

\* vidutinė kaina apskaičiuota svertiniu būdu, įskaitant įmonių ir ūkių supirktų galvijų, skerdžiamų pagal paslaugą kitoje skerdykloje, vertę.

Šaltinis: ŽŪIKVC (LŽŪMPRIS)

Naudojant ŽŪIKVC (LŽŪMPRIS) duomenis, būtina nurodyti šaltinį.